ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 1997 ԹՎԱԿԱՆԻ ՆՈՅԵՄԲԵՐԻ 5-Ի N 487 ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

	1․ ՀՀ վարչապետի աշխատակազմի իրավաբանական վարչություն
	07․07․2026թ․

	
	N 02/10.3/23316-2026

	Նախագծի 3-րդ կետից բխում է, որ ուժը կորցրած ճանաչվող որոշմամբ նախատեսված արտոնություններից օգտվող քաղաքացիներն ու աշխատողները շարունակում են օգտվել համապատասխան արտոնություններից, մինչդեռ՝ սույն որոշման ուժը կորցրած ճանաչելու պարագայում պարզ չէ, թե տվյալ արտոնություններից օգտվելու ընթացքում ի հայտ եկած խնդիրները որ իրավական ակտով են կարգավորվելու:  
Միաժամանակ ծանրակշիռ հիմնավորման կարիք ունի վերոնշյալ կետով ամրագրված՝ արտոնություններից օգտվելու շարունակականության ապահովման մասով նախատեսված կարգավորումը: 
	Ընդունվել է
Կատարվել է համապատասխան փոփոխություն։ Միաժամանակ, նախագծի հիմնավորումը լրամշակվել է։

	2․ ՀՀ վարչապետի աշխատակազմի կադրերի և անձնակազմի կառավարման վարչություն
	07․07․2026թ․

	
	N 02/10.3/23316-2026

	Նախագծի 1-ին կետով առաջարկվում է ուժը կորցրած ճանաչել Հայաստանի Հանրապետության կառավարության 1997 թվականի նոյեմբերի 5-ի N 487 որոշումն ամբողջությամբ, մինչդեռ նշված որոշմամբ կարգավորվում են ոչ միայն արտոնությունների տրամադրման, այլև դրանց ֆինանսավորման աղբյուրների, ինչպես նաև արդեն ծագած իրավահարաբերությունների շարունակականության հետ կապված հարցերը:
Նախագծի 3-րդ կետով նախատեսվում է պահպանել գործող որոշմամբ սահմանված արտոնություններից օգտվող անձանց իրավունքները, սակայն չի կարգավորվում այդ արտոնությունների ֆինանսավորման իրավական հիմքը: Արդյունքում  գործող որոշումն ամբողջությամբ ուժը կորցրած ճանաչելու պարագայում կարող է առաջանալ իրավական անորոշություն արտոնությունների ֆինանսավորման շարունակականության վերաբերյալ:
Վերոնշյալի հաշվառմամբ՝ առաջարկում ենք Նախագծով սահմանել համապատասխան դրույթներ:
	Ընդունվել է
Կատարվել է համապատասխան փոփոխություն։

	3․ ՀՀ վարչապետի աշխատակազմի քաղաքացիական ծառայության գրասենյակ
	07․07․2026թ․

	
	N 02/10.3/23316-2026

	1․ Նախագծի 3-րդ կետում «քաղաքացիներն ու աշխատողները» բառերը առաջարկում ենք  փոխարինել՝ «Մշտական հիմունքներով պետական և ծառայողական գաղտնիք կազմող տեղեկությունների օգտագործմամբ աշխատանքներ կատարող քաղաքացիների և այդպիսի գաղտնիքի պաշտպանության կառուցվածքային ստորաբաժանումների աշխատողներ» բառերով՝ հաշվի առնելով Կառավարության 1997 թվականի նոյեմբերի 5-ի N 487 որոշման (այսուհետ՝ նաև Որոշում) 1-ին կետում կիրառվող սահմանումը։
	Մասամբ է ընդունվել
Հաշվի առնելով գործող օրենսդրությամբ սահմանված հասկացությունները՝ նշված կետում «քաղաքացիներն ու աշխատողները» բառերը փոխարինվել է «անձինք» բառով։ 

	2․ Որոշման 2-րդ և 3-րդ կետերով սահմանված են համապատասխան արտոնությունների տրամադրման և դրանց համար ծախսերի ֆինանսավորման աղբյուրները, ուստի կարծում ենք, որ Նախագծով ևս պետք է սահմանվեն համապատասխան դրույթներ։
	Ընդունվել է
Կատարվել է համապատասխան փոփոխություն։

	3․ Նախագծի 3-րդ կետը սահմանում է, որ որոշումն ուժի մեջ մտնելու պահին Հայաստանի Հանրապետության կառավարության 1997 թվականի նոյեմբերի 5-ի N 487 որոշմամբ նախատեսված արտոնություններից օգտվող քաղաքացիներն ու աշխատողները շարունակում են օգտվել համապատասխան արտոնություններից։ Հաշվի առնելով այն, որ «Պետական և ծառայողական գաղտնիքի մասին» Հայաստանի Հանրապետության օրենքում փոփոխություններ կատարելու մասին» 2017 թվականի դեկտեմբերի 6-ի ՀՕ-248-Ն օրենքով սահմանվել է, որ համապատասխան օրենքով սահմանված արտոնությունները պահպանվում են գործող աշխատանքային պայմանագրերի շրջանակներում՝ առաջարկում ենք Նախագծի 3-րդ կետում ևս նախատեսել նույնական կարգավորում։
	Ընդունվել է
Նշված կետը խմբագրվել է։

